એક સત્સંગીનો પક્ષ રાખવા માટે સદ્‌ગુરુ નિર્ગુણદાસસ્વામીજી લીંબડીના દિવાન ઝવેરભાઈને સતત સમજાવી રહ્યા હતા. આ ચર્ચાનો ત્વરિત અંત લાવતાં, અંતર્યામી અને સર્વજ્ઞ પુરુષ સ્વામીશ્રી શાસ્ત્રીજી મહારાજે ઝવેરભાઈને રોકડું પરખાવ્યું કે તમે જેવો તમારા ભત્રીજાનો પક્ષ રાખ્યો છે એવો જ પક્ષ અમારા હરિભક્તનો રાખજો. (દિવાનના ભત્રીજા પંચવર્તમાને યુક્ત ન હતા તેથી જેલમાં જવાના હતા. તેના તમામ દોષ દિવાને છાવર્યા હતા અને કોર્ટમાં નિર્દોષ પૂરવાર કર્યા હતા.)